จำนวนนี้ นับว่ามากที่สุดในประวัติศาสตร์ฟุตบอลเยอรมนีและมากกว่าเงินอัดฉีดเมื่อ 4 ปีก่อนถึง 4 เท่า ซึ่งครั้งนั้นเดเอฟเบให้นักเตะ 92,000 ยูโร หรือ 4 ล้าน 6 แสนบาท ถ้าสามารถคว้าแชมป์ฟุตบอลโลกได้ แต่เยอรมนีพ่ายในนัดชิงชนะเลิศไปด้วยสกอร์ 2 ต่อ 0 เจอร์เก้น คลินสมันน์โค้ชทีมชาติเยอรมนี กล่าวว่า เป็นสิ่งที่ยุติธรรมแล้ว ทีมชาติเป็นตัวทำรายได้หลักให้กับเดเอฟเบดังนั้นนักเตะก็ควรจะได้รับส่วนแบ่งด้วยเช่นกัน รายงานระบุว่าคลินสมันน์ ซึ่งเป็นนักเตะในชุดแชมป์ฟุตบอลโลกเมื่อปี 2533 จะได้รับเงินโบนัส 1 ล้านยูโร หรือ 50 ล้านบาทเช่นกัน ถ้าเยอรมนีสามารถคว้าถ้วยฟุตบอลโลกได้ในวันที่ 9 กรกฎาคมแต่เงินโบนัสพิเศษนี้ จะไม่เกี่ยวกับเงินที่นักเตะจะได้รับคนละ 5 หมื่นยูโร หรือราว 2 ล้าน 5 แสนบาท ในกรณีที่สามารถเข้ารอบ 8 ทีมสุดท้ายได้ และถ้าเข้ารอบเซมิ-ไฟนัล ก็จะได้รับเพิ่มเป็นคนละ 1 แสนยูโร และเพิ่มเป็น 150,000 ยูโร ถ้าเข้ารอบชิง แต่ในรอบแรกเยอรมนีซึ่งเป็นเจ้าภาพจะเปิดสนามในวันที่ 14 มิถุนายน โดยจะเจอกับคอสตาริก้า ที่เมืองมิวนิค ก่อนจะเจอกับโปแลนด์ในวันที่ 14 มิถุนายน และเอกัวดอร์ในอีก 6 วันถัดมา
คลินสมันน์ซึ่งเป็นนักเตะในชุดแชมป์ฟุตบอลโลกเมื่อปี 2533 สามารถคว้าถ้วยฟุตบอลโลกได้ในวันที่เท่าใด 
9 กรกฎาคม